钦定古今图书集成/明伦汇编/氏族典/第614卷 > 《郑樵通志》 > 斛斯征
## 钦定古今图书集成/明伦汇编/氏族典/第614卷 > 《郑樵通志》 > 斛斯征

按《周书斛斯征传》，“征字士亮，河南洛阳人。父椿，太傅、
尚书令。征幼聪颖，及长，博涉群书，尤精《三礼》，兼解音
律，有至性。居父丧，朝夕共一溢米。以父勋累迁太常
卿。自魏孝武西迁，雅乐废缺，征博采遗逸，稽诸典故，
创新改旧，方始备焉。六官建，拜司乐中大夫。后高祖
以征治经有师法，诏令教授皇太子。宣帝嗣位，迁上”
大将军、大宗伯。帝肆行非度，昏虐日甚，征上疏极谏，
指陈帝失，遂下征狱。狱卒张元哀之，乃以佩刀穿狱
墙，遂出之。元卒被拷，而终无所言，征遇赦得免。隋文
践极，例复官。除太子太傅，诏修撰乐书。开皇初薨。子
谚。征所撰《乐典》十卷。